als_Latn dik_Latn sag_Latn
Komuna e Podujeves subvencionoi me farë gruri 300 fermerë llapjanë
Për 300 fermerë të komunës së Podujevës sot janë shpërndarë 75 mijë kilogram farë gruri dhe 60 mijë kilogramë plehra artificiale, subvencion nga Komuna e Podujevës
Komuna e Podujevës, respektivisht Drejtoria e Bujqësisë Pylltarisë dhe Zhvillimit Rural (DBPZHR), ka vazhduar me subvencionimin e fermerëve duke shpërndarë farë gruri dhe plehra artificiale për mbjelljet vjeshtore.
Nga subvencionimi i Komunës së Podujevës kanë përfituar 300 fermerë, të cilëve sot u janë shpërndarë 75 tonë farë gruri dhe 60 tonë plehra artificiale, për mbjelljen e 300 hektarëve me grurë.
Drejtori i DBPZHR, Vezir Januzi, me rastin e shpërndarjes së farës së grurit, përgëzoi fermerët përfitues duke i uruar që sa më parë të përfundojnë mbjelljet vjeshtore.
“Komuna e Podujevës, me subvencionimin e mbjelljeve vjeshtore, sivjet ka subvencionuar rreth 900 fermerë në sektorë të ndryshëm të bujqësisë, që përfshijnë edhe blegtorinë dhe pemëtarinë. Komuna në të ardhmen do të ndajë më shumë mjete për sektorin e bujqësisë, në këtë mënyrë do të rrisim edhe numrin e projekteve që do të subvencionojmë”, tha drejtori Januzi, duke premtuar përkrahjen e vazhdueshme të Komunës për fermerët llapjanë.
Ai tha se në territorin e komunës së Podujevës çdo vit po shtohet numri i fermerëve, kurse bujqësia po bëhet sektor kryesor në zhvillimin ekonomik.
“Në vitin 2010 kemi pasur gjithsej 4000 hektarë të mbjellë me grurë, kurse sivjet kemi pasur mbi 7000 hektarë. Ky është një sinjal se në sektorin e bujqësisë duhet të investojmë dhe të stimulojmë prodhimtarinë bujqësore”, tha Januzi.
**********************************************
Kryetari Veliu priti përfaqësuesin e Universitetit Shtetëror Arizona të SHBA-ve
Kryetari i Komunës së Podujevës, z.Agim Veliu, ka pritur sot në një takim profesorin Stephen K. Batalden – drejtor i Qendrës Melikian të Universitetit Shtetëror Arizona të SHBA-së.
Në takimin e kryetarit të Komunës së Podujevës, z.Agim Veliu, me drejtorin e Qendrës Melikian të Universitetit Shtetëror Arizona të SHBA-së, z. Stephen K. Batalden, është biseduar për mundësinë e përfshirjes së kandidatëve nga komuna në programet e studimeve master të këtij universitet amerikan.
Drejtori i Qendrës Melikian të Universitetit Shtetëror Arizona, e njoftoi kryetarin Veliu se ky universitet, me 75 mijë studentë, është ndër më të mëdhatë në SHBA dhe aty ndjekin studimet studentë nga vende të ndryshme të botës.
“Universiteti ynë tash 12 vjet bashkëpunon me Universitetin e Prishtinës, kurse sivjet kemi planifikuar që në programet master të universitetit tonë të regjistrojmë 500 studentë nga Kosova, të cilët do të kenë mundësi studimi pa shkëputje nga puna. E kemi parë të udhës që kësaj radhe, përveç kandidatëve për studime që do të na vijnë nga institucionet qendrore të Kosovës, në programet tona master të inkorporohen edhe kandidatë nga nivelet komunale”, tha Batalden.
Sipas drejtorit të Qendrës Melikian të Universitetit Shtetëror Arizona, të gjithë studentët që do të mbarojnë studimet master në këtë universitet do të jenë të obliguar që të kthehen dhe të punojnë në Kosovë, të paktën dy vjet.
Kryetari Veliu, pasi e falënderoi zotin Batalden për vizitën e bërë, e informoi atë shkurtimisht për potencialet zhvillimore në komunën e Podujevës.
“Komuna e Podujevës është më e madhja në Kosovë për nga territori, kurse bën pjesë në mesin e 5 komunave më të mëdha për nga numri i banorëve. Mbi 50 për qind e popullatës është nën moshën 25-26 vjeçare dhe kemi mbi 23 mijë nxënës në arsimin fillor dhe të mesëm. Ndonëse kemi edhe
shkollat e mesme profesionale, një numër i vogël i nxënësve shpreh interesim për këto shkolla, për shkak të pamundësisë për të gjetur punë pas kryerjes së tyre”, tha kryetari Veliu.
Kryetari Veliu tha se në komunën e Podujevës operojnë një numër i madh biznesesh kryesisht shërbyese.
“Territori i komunës sonë ofron mundësi të mira për zhvillimin e bujqësisë, sidomos pemëtarisë dhe perimtarisë. Andaj edhe jemi të interesuar që të investojmë në këtë sektor duke stimuluar fermerët për kultivimin sidomos të pemëve të imta, siç janë mjedra dhe manat”, tha kryetari Veliu.
Kryetari Veliu tha se do të jetë në interes që nga komuna e Podujevës në studimet master në Universitetin Arizona të përfshihen studentë që do të kontribuonin në sektorë të ndryshëm të zhvillimit ekonomik të komunës së Podujevës.
als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn